గోఎయిర్ వాటాలు కొనుగోలుకు పారామౌంట్ యత్నాలు
ముంబయి (ఏజెన్సీ)| WD| Last Updated:       గురువారం,  22 మే 2014 (16:14 IST)
దక్షిణాదికి చెందిన ప్రైవేటు రంగ విమానయాన సంస్థ పారామౌంట్ ఎయిర్‌వేస్ నస్లీ వాడియాకి చెందిన గోఎయిర్ వాటాల కొనుగోలు చేయటానికి శ్రద్ధ చూపిస్తుంది. ఇందులో భాగంగా 40 శాతం వాటాలు కొనటానికి గల సాధ్యాసాధ్యాలను పారామౌంట్ చర్యలు చేపట్టింది. పారామౌంట్ సంస్థ ఈ వాటా కొనుగోలు కోసం దాదాపు 150 మిలియన్ డాలర్లు ఇవ్వటానికి సిద్దమైంది.
ఒకవేళ  గోఎయిర్ వాటాలను దక్కించుకుంటే పారామౌంట్‌లో ఈ సంస్థ విలీనమయినట్లే. అయితే ఈ విషయంపై మాట్లాడటానికి ఇరుసంస్థల ప్రతినిధులు దూరంగా ఉన్నారు. పారామౌంట్ ఎయిర్‌వేస్ సంస్థకు దక్షిణాదిలో దాదాపు 24 శాతం ప్రయాణీకుల వాటాను కలిగి ఉంది. గో ఎయిర్ సంస్థ ఎయిర్‌బస్ విమానాల కొనుగోలుకు భారీ ఆర్డర్లు ఇచ్చిన సంగతి విదితమే.
సంబంధిత వార్తలు